1992-ben a franciaországi Albertville-ben megtartott téli olimpiai játékok előtt a romániai sportvezetés ismét jó eredményeket várt az ismét a Neagu–Hodos–Budur–Petrariu összeállításban versenyző négyesbobcsapattól. Ennek ellenére 3:-es összesített időeredménnyel csupán a huszadik helyezést tudták megszerezni. Hodos így nyilatkozott az olimpiai szereplésről: „[a]z olimpián nem kerültünk legalább pontos helyre. Az első gond én voltam. Életemben nem voltam beteg, de akkor olyan náthás voltam, mint soha. Negyven fokos lázam volt, de akkor sem adtam fel. Felöltöztettek, kivittek a pályára, két ereszkedés a bobbal, és rögtön vissza a szállodába. Nem is melegítettem, egyszerűen égtem a negyven fokos lázban. A startunk nem volt olyan jó, mint az Eb-n, és ez mindent eldöntött”.